JTS พุ่ง 26.96% เตรียมคว้างานวางระบบหลัง JAS ชนะประมูล
JTS พุ่ง 26.96% รับอานิสงส์ประมูลคลื่น 900 MHz เล็งคว้างานวางระบบหลัง JAS ชนะประมูล ล่าสุด ณ เวลา 10.28 น. ราคาหุ้นอยู่ที่ 1.46 บาท บวก 0.31 บาท หรือ 26.96% สูงสุดที่ 1.47 บาท ต่ำสุดที่ 1.35 บาท มูลค่าซื้อขายที่ 14.08 ล้านบาท อนึ่ง JTS ดำเนินธุรกิจจัดหา ออกแบบ-วางระบบสื่อสารโทรคมนาคม-เทคโนโลยีสารสนเทศแบบครบวงจร และเป็นบริษัทลูกของ JAS 
21 ธ.ค. 2558

ผู้สื่อข่าวรายงานว่า ราคาหุ้นบริษัท จัสมิน เทเลคอม ซิสเต็มส์ จำกัด (มหาชน) หรือ JTS ณ เวลา 10.28น. ราคาอยู่ที่ 1.46 บาท บวก 0.31 บาท หรือ 26.96% สูงสุดที่ 1.47 บาท ต่ำสุดที่ 1.35 บาท มูลค่าซื้อขายที่ 14.08 ล้านบาท ขณะที่ดัชนีตลาดหุ้นไทยโดยรวมลบ 0.81%

บล.คันทรี่ กรุ๊ป ระบุในบทวิเคราะห์ว่า บริษัท จัสมิน อินเตอร์เนชั่นแนล จำกัด (มหาชน) หรือ JAS เข้าสู่ธุรกิจ mobile เต็มตัวจากการชนะมูล 4G คลื่น 900 MHz ในส่วนการวางระบบจำนวนมากของ JAS จะเกิดแน่ แต่วันนี้มาสนใจ JTS (บริษัทลูกของ JAS) ที่มีแววได้รับงานวางระบบอย่างมากมาย  จึงเป็นหุ้นเก็งกำไรตัวสำคัญประจำสัปดาห์  แม้ค่า PE จะสูง แต่ราคาหุ้นต่ำกว่า Book กว่า 25% หรือคิดเป็น Book ประมาณ 1.50 บาท 
สำหรับแนวโน้มกราฟของ JTS ราคาหุ้นแถวนี้เป็นแนวรับตลอด 5 ปีที่ผ่านมา  ถือว่าแข็งแรง ขณะที่ Stoch รายวัน หรือสัปดาห์  หรือรายเดือนล้วนแล้วแต่อยู่ในแดน Oversold และมีการเด้งตัวแถวนี้ทุกครั้ง จึงเป็นจุดน่าสนใจเข้า”เก็งกำไร”อย่างมาก
อนึ่ง JTS เป็นผู้ดำเนินธุรกิจจัดหา ออกแบบ และวางระบบสื่อสารโทรคมนาคมและเทคโนโลยีสารสนเทศแบบครบวงจร (System Integrator)